Comença el I Concurs de fotografia en línia del Camp de Morvedre
04 de juliol 2023

![](/media/ithjmavk/story-portada-1-valencia-_c.jpg?width=478.6036036036036&height=850)

La regidoria de Turisme de l'Ajuntament de Sagunt ha organitzat el I Concurs de fotografia en línia del Camp de Morvedre, una iniciativa que té com a objectiu dinamitzar la comarca en les xarxes socials per a donar a conéixer d'una manera més àmplia els atractius turístics del Camp de Morvedre. El termini per a participar en el concurs ja està obert fins al 15 d'agost.

Es busca la creació de continguts turístics entre residents i visitants que motiven i inspiren els seguidors a la pràctica turística i es pot participar a través de Facebook i Instagram (@morvedreturismo) amb el hastagh #elmeumorvedre. L'autor o l'autora de la fotografia guanyadora en cada xarxa social serà premiat o premiada amb 100 euros. No obstant això, en la web [http://www.morvedreturismo.es/](http://www.morvedreturismo.es/) es poden consultar les bases i premis del concurs de manera més detallada.

La regidora de Turisme, Natalia Antonino, ha animat la ciutadania perquè participe en el I Concurs de fotografia en línia del Camp de Morvedre amb «**fotografies dels llocs més emblemàtics de la comarca, centrats en l'àmplia varietat de recursos patrimonials, naturals, gastronòmics o festius que posseïm**».

Esta acció de promoció turística s'emmarca dins del Pla de Dinamització i Governança Turística del Camp de Morvedre que gestiona el departament de Turisme, un pla que és finançat pel mateix Ajuntament de Sagunt, la Diputació de València i Turisme Comunitat Valenciana.

*   [](http://www.facebook.com/sharer.php?u=https://aytosagunto.es/va/actualitat/comenca-el-i-concurs-de-fotografia-en-linia-del-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/comenca-el-i-concurs-de-fotografia-en-linia-del-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-el-i-concurs-de-fotografia-en-linia-del-camp-de-morvedre/ "Linked In")
*   [](mailto:?body=https://aytosagunto.es/va/actualitat/comenca-el-i-concurs-de-fotografia-en-linia-del-camp-de-morvedre/)